লোকসভা ভোট প্রায় এসেই গেল, তাই নির্বাচনকে কেন্দ্র করে সব দল তাদের নিজের নিজের ঘাঁটি গোছাতে ব্যাস্ত হয়ে পড়েছে এখন। এই সব কিছুর উরধে গিয়ে এখন জাতীয় রাজনীতি সরগরম হয়ে রয়েছে অসম এ NRC ইস্যু কে কেন্দ্র করে। সেখানে সম্প্রতি ৪০ লক্ষ বাংলাদেশি অবৈধ অনুপ্রবেশকারীদের নাম প্রাথমিকভাবে প্রকাশ করা হয়েছে কেন্দ্র সরকারের তরফে। এবার গোর্খা জনমুক্তি মোর্চা নেতা বিমল গুরুং সেই ইস্যু কে তুলে ধরে রাজ্য সরকারের বিরুদ্ধে অভিযোগ তুললেন যে, কেন্দ্র সরকার যে সমস্ত ৪০ লক্ষ অনুপ্রবেশকারীদের নাম ঘোষনা করেছেন তাদের সবাইকে শুধু মাত্র ২০১৯ লোকসভা ভোটের কথা মাথায় রেখে আমাদের রাজ্য সরকার তাদেরকে চুপিসারে রাজ্যের মধ্যে ঢুকিয়ে দিচ্ছেন, শুধু মাত্র ভোট ব্যাংক বাড়ানোর জন্য।